آمریکا بیرلشمیش دؤولتلری، یاخین زامان‌دا چکیلدیگی اورتا منزیللی نوکلئر گوج‌لر آنلاشماسی‌نین قاداغان ائتدیگی بیر موشکی تست ائتدی.
آمریکا بیرلشمیش دؤولتلری ساوونما باخانلیغی (پنتاگون)، تأثیر منزیلی ۵۰۰ کیلومتری آشان یئنی بیر اورتا اؤلچه‌کلی کروز موشکی سینادیقلارینی آچیقلادی.
پنتاگوندان وئریله‌ن یازی‌لی آچیقلامادا، ساوونما باخانلیغی، قورودا قونوشلو بیر کروز موشکینی کالیفورنیانین سن نیکولاس آداسین‌دا تست ائتدی. تست ائدیله‌ن موشک موبیل آتیجیسین‌دان چیخدی و ۵۰۰ کیلومتردن چوخ بیر اوچوش‌دان سونرا هدفینی ووردو" معلوماتی پایلاشیلدی.
آچیقلامادا، سؤز قونوسو سیناقلا الده ائدیله‌ن معلوماتلارین، اورتا میقیاس‌لی موشکلرین گلیشدیریلمه‌سینه کؤمک‌چی اولاجاغی ایفاده ائدیلدی.
سینانان کروز موشکینین، آمریکا بیرلشمیش دؤولتلرینین سووئت سوسیالیست جمهوریتلر بیرلیگی ایله ۸ دسامبر ۱۹۸۷ده ایمضالادیغی و یاخین زامان‌دا چکیلدیگی اورتا منزیللی نوکلئر گوج‌لر آنلاشماسی چرچیوه‌سین‌ده قاداغان اولدوغو اورتایا چیخدی.
آنلاشما، آمریکا بیرلشمیش دؤولتلری ایله روسیانین منزیلی ۵۰۰ ایله ۵ مین ۵۰۰ کیلومتر آراسین‌دا اولان قورودا قونوشلو نوکلئر و نورمال موشکلری گلیشدیرمه‌سینی قاداغان ائدیردی.
روسیا خاریجی ایشلر باخانلیغی، بو آی باشین‌دا اورتا منزیللی نوکلئر گوج‌لر آنلاشماسینین رسمی اولاراق سونا چاتدیغینی آچیقلامیشدی. آمریکا بیرلشمیش دؤولتلری ده داها اؤنجه روسیانین آنلاشمانی پوزدوغونو ادعا ائدرک آنلاشمادان تک طرف‌لی چکیلدیگینی آچیقلامیشدی.
